b"\n_START_ARTICLE_\nNoam Chomsky\n_START_PARAGRAPH_\nNoamas Chomskis arba Noamas \xc4\x8ciomskis (Noam Chomsky, 1928\xc2\xa0m. gruod\xc5\xbeio 7 d.)\xc2\xa0\xe2\x80\x93 amerikie\xc4\x8di\xc5\xb3 lingvistas ir politinis aktyvistas. D\xc4\x97sto MIT, Lingvistikos ir filosofijos departamente. JAV Mokslo akademijos narys.\n_START_SECTION_\nMokslin\xc4\x97 veikla\n_START_PARAGRAPH_\nPagars\xc4\x97jo suk\xc5\xabr\xc4\x99s generatyvin\xc4\x99 gramatik\xc4\x85 bei eksperimenti\xc5\xa1kai pademonstrav\xc4\x99s tam tikrus \xc4\xafgimtus \xc5\xbemoni\xc5\xb3 kalbinius sugeb\xc4\x97jimus (tipin\xc4\x97s sakini\xc5\xb3 konstrukcijos, sudaromos kalb\xc4\x97ti besimokan\xc4\x8di\xc5\xb3 vaik\xc5\xb3). N. Chomsky'io darbai padar\xc4\x97 didel\xc4\x99 \xc4\xaftak\xc4\x85 psichologijai, ypa\xc4\x8d\xc2\xa0\xe2\x80\x93 sugriaunant klasikin\xc4\x99 Burrhus Frederic Skinner biheviorizmo teorij\xc4\x85. Generatyvin\xc4\x97 gramatika ir \xc4\xafvairios Chomsky'io sukurtos formalios gramatikos bei Chomsky'io gramatik\xc5\xb3 hierarchija yra tap\xc4\x99 itin svarbiomis, spar\xc4\x8diai besivystan\xc4\x8diomis kalbotyros sritimis, daran\xc4\x8diomis stipri\xc4\x85 \xc4\xaftak\xc4\x85 psichologiniams, matematiniams (metakalbos) ir kompiuteri\xc5\xb3 mokslo (leksini\xc5\xb3 ir sintaksini\xc5\xb3 analizatori\xc5\xb3) tyrimams.\n_START_SECTION_\nPolitin\xc4\x97 veikla\n_START_PARAGRAPH_\nNaomas Chomsky'is yra kairi\xc5\xb3j\xc5\xb3 politini\xc5\xb3 pa\xc5\xbei\xc5\xabr\xc5\xb3. Vakar\xc5\xb3 \xc5\xa1alyse jis pagars\xc4\x97j\xc4\x99s d\xc4\x97l savo grie\xc5\xbetos JAV politikos kritikos. Naom Chomsky'is yra \xc5\xbeinomas ir kaip politinis aktyvistas, atvirai rei\xc5\xa1kiantis nuomon\xc4\x99 apie politinius \xc4\xafvykius JAV ir pasaulyje. Pasak mokslininko, jo pa\xc5\xbei\xc5\xabros yra nepatogios \xc4\xaftakingiesiems, d\xc4\x97l \xc5\xa1ios prie\xc5\xbeasties jis laikomas JAV politiniu disidentu.\n_START_SECTION_\nLietuvi\xc5\xb3 kalba\n_START_PARAGRAPH_\nTikslai ir vizijos: [straipsni\xc5\xb3 rinkinys]. Kaunas: Kitos knygos, 2006"